**УСАГЛАШЕНА ПРЕЛИМИНАРНА ЛИСТЕ ВРЕДНОВАЊА И РАНГИРАЊА**

**ПРОГРАМА ЦРКАВА И ВЕРСКИХ ЗАЈЕДНИЦА**

1. Комисија своју оцену, усаглашену на основу појединачних оцена које је сваки члан Комисије извршио појединачно исказује кроз следећу табелу:

|  |  |  |  |  |  |  |  |
| --- | --- | --- | --- | --- | --- | --- | --- |
| РБР | НАЗИВ ПОДНОСИОЦА | БРОЈ ИДК | НАЗИВ ПРОЈЕКТА | ТРАЖЕНА СРЕДСТВА  | БОДОВИ | ПРЕДЛОЖЕНА СРЕДСТВА | НАПОМЕНА |
| 1 | Српска православна црквена Општина Брусница | 881 | Изградња парохијског дома у Брусници - I фаза | 500.000,00 | 100 | 500.000,00 | Црква Св. Николе у Брусници има статус непокретног културног добра по решењу 1-06-61/91 од 28.06.1991. године. Пројекат има за циљ израду пројектне документације за извођење радова на изградњи парохијског дома при Цркви, као и прикључак на све комуналне мреже. Циљ будуће изградње Дома је задовољење потребе великог броја корисника који свакодневно долазе у Храм, како би се простор унутар Храма растеретио за потребе које нису уско везане за богослужење. У простору Дома би коначно био обезбеђен мокри чвор, простор за месног пароха, простор за госте/посетиоце и музејску постaвку, пошто је ова Црква део сваке свечаности Дана општине. Сва средства су планирана за израду пројектне документације у циљу прибављања локацијских услова и грађевинске дозволе, по посебним условима имајући у виду да се радови изводе у простору око непокретног културног добра. Предлог је да се пројекат подржи у целини. |
| 2 | Српски православни манастир Враћевшница | 944 | Изградња санитарног чвора у манастиру Враћевшница | 1.936.356,00 | 25 | 500.000,00 | Црква Св. Георгија у Враћевшници има статус непокретног културног добра од великог значаја по решењу 451/49 од 18.03.1949. године. Свакодневно је посећује велики број посетилаца, верника и туриста, а традиционално, место је које је посећено и током Марша српско-норвешког пријатељства. Пројекат има за циљ извођење радова на изградњи мокрог чвора за потребе посетиоца Манастира, чиме би се задовољиле санитане потребе боравка великог броја посетилаца а простор унутар Манастира растеретио без нарушавања архитектоснке и историјске целине. Средства су планирана за грађевинско-занатске радове на изградњи санитарног чвора. Пројекат је од изузетног значаја, али његова вредност превазилази могућности тренутног Конкурса, па се предлаже делимична подршка. |
| 3 | ЦО Савинац, Црква Рођења Светог Јована Крститеља у Озрему | 960 | Осликавање нових икона на иконостасу | 400.000,00 | 0 | - | Црква Рођења Светог Јована Крститеља у Озрему наследила је стари иконостас из Цркве Свете Тројице у Горњем Милановцу. Црква нема статус споменика културе већ је од локалног значаја. Иконостас мора бити прилагођен Цркви, односно након његове рестаурације потребно је извршити ново осликавање на квалитетном дрвету. Средства су планирана за материјал –односно ново дрво на коме ће се вршити осликавање. Пројекат није хитан и може се извршити и у неко наредном периоду имајући у виду ограничена средства буџета општине и чињеницу да је иста црквена општина поднела још два пројекта, од којих се један одобрава у целини.. |
| 4 | ЦО Савинац, Црква Светог Саве | 961 | Грађевинско занатски радови препокривање парохијског дома у порти цркве Светог Саве на Савинцу | 500.000,00 | 100 | 500.000,00 | Црква Светог Саве у Шаранима има статус споменика културе од изузетног значаја, првог степена заштите. У порти Цркве као амбијентални део налази се парохијски дом. Пројекат превиђа његову санацију у делу кровне конструкције у циљу спречавања прокишњавања и даље дестабилизације објекта. Парохијски дом има просторије за боравак месног свештеника и употребу посетилаца Храма. Због чињенице да је Дом део амбијенталне целине са Црквом, његова реконструкција захтева да се води рачуна о набавци материјала у духу те амбијенталне целине (бибер цреп), а поред набавке материјала за кровну конструкцију изолацију и покривку, предмер обухвата и све неопходне занатске, тесарске, покривачке, изолатерске и лимарске радове. Имајући у виду хитност радова и значај Парохијског дома за Храм, предлог је да се пројекат подржи у целини. |
| 5 | ЦО Савинац, Црква Светог Ђорђа у Такову (Брвнара) | 962 | Рестаурација унутрашњости цркве (плафон цркве) | 400.000,00 | 0 | - | Црква брвнара - Светог Ђорђа у Такову има статус споменика културе од изузетног значаја, првог степена заштите. Пројектом се планира рестаурација унутрашњег простора ове цркве, посебно плафона и носећих елемената, са акцентом да се за тражена средства набави комплетан материјал и изврши прерада и уградња истог (скидање старог плафона, постављање новог са заштитом и лакирањем). Имајући у виду да је средствима Републике Србије и општине, већ извршена санација крова као виталног дела грађевине, ограничена средства за ову намену и чињеницу да је истој црквеној општини већ одобрен један од три поднета пројекта у целики као приоритетан, предлог је да се пројекат у овом циклусу не подржи. |
| 6 | ЦО Горњи Милановац | 992 | Осликавање цркве Свете Тројице у Горњем Милановцу | 2.500.000,00 | 20 | 500.000,00 | Црква Свете Тројице у Горњем Милановцу је споменик културе од изузетног значаја. Пројекат представља реализацију 3. и 4. фазе радова на осликавању ове цркве, које је одобрио Завод за заштиту споменика културе у Краљеву. Према приложеној понуди укупна цена извођења ових радова у 3. и 4. фази изградње износи 29.002,82 еура. У претходне две буџетске године ова црква је за 1. и 2. фазу из буџета општине добила укупно 5.000.000 динара. Из свега напред наведеног, као и чињенице да су сви други корисници били изузети од расподеле буџетских средстава већ две године, предлог је да се пројекат подржи делимично, у складу са могућностима буџета. |
| 7 | Храм Св. Георгија на Руднику у изградњи Црквена општина Јарменовци Епархија Жичка | 1002 | Опремање цркве и уређење црквене порте храма на Руднику | 1.575.072,24 | 31 | 500.000,00 | Црква Светог Георгија у Руднику нема статус културног добра, већ представља верски објекат од локалног значаја као црква која опслужује варошицу Рудник. Пројекат предвиђа изградњу и уградњу виоске цокле унутар цркве и каменополагачке радове у порти. Имајући у виду да ова црква није до сада добијала средства из буџета, ради равномерне расподеле средстава за све делове општине и кориснике у општини, предлаже се подршка у складу са могућностима буџета. |

У Горњем Милановцу, дана 29.04.2022. године.

**КОМИСИЈА ЗА ОЦЕНУ ПРЕДЛОГА ПРОЈЕКАТА УДРУЖЕЊА У ОБЛАСТИ КУЛТУРЕ И ПРОГРАМА ЦРКАВА И ВЕРСКИХ ЗАЈЕДНИЦА**

Чланови

|  |  |  |  |
| --- | --- | --- | --- |
| 1. Радош Гачић с.р.
 | 1. Тања Гачић с.р.
 | 1. Ана Јовићевић с.р.
 | 1. Драгица Петровић с.р.
 |
|  |  |  |
|  |  | ПРЕДСЕДНИК КОМИСИЈЕЈадранка Достанић с.р. |

НАПОМЕНА: Учесници Конкурса, након објављивања заједничке прелиминарне листе на званичној интернет страници општине Горњи Милановац имају:

- право увида у поднете пријаве и приложену документацију - у року од три радна дана од дана објављивања.

- право писаног приговора на листу - у року од осам дана од дана објављивања.